หนูมีปัญหาเกี่ยวกับการมาของประจำเดือนค่ะ ปกติ ปจด. หนูจะมา วันที่ 27,28,29 ของทุกเดือน (ท้ายเดือน) แต่เมื่อเดือน กันยา วันที่18 หนูมีอะไรกับเเฟน จนหลั่งนอกค่ะ แต่ไม่สวมถุง หนูจึงไปซื้อยาคุมฉุกเฉินมา ทำให้ช่วงท้ายเดือนของกันยา ปจด ไม่มา เเต่มาวันที่ 7 ของเดือนตุลาเเทนค่ะ พอมาท้ายเดือนตุลา ปจด ก็ไม่มาอีก หนูก็คิดว่าจะมาต้นเดือนพฤศจิกา ตอนนี้ปจด ก็ยังไม่มาเลยลบค่ะ มันเป็นผชของการกินยาคุมไหมคะ หนูจะท้องไหมคะ ตรวจเเล้วก็ไม่มี หนูกลัวและเครียดมากเลยค่ะ กลัวจะท้อง
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมาได้ดังนั้นหลังการใช้ยา ประจำเดือนอาจคลาดเคลื่อนไปได้ แต่ไม่ควรเกินไปกว่า 35 วันจากรอบก่อนค่ะ ถ้าประจำเดือนมาล่าช้าไปกว่านี้แล้ว หรีือมาแล้ว แต่เดือนถัดไปกลับไม่มาตามปกติ จะต้องยืนยันการตั้งครรภ์ร่วมไปด้วย สามารถซื้อชุดตวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าไม่แน่ใจผล หรือให้ผลลบ แต่รอบเดือนก็ยังไม่มา ควรไปยืนยันผลที่รพ.ต่อไป